
ROMÂNIA
JUDEŢUL SATU MARE
CONSILIUL LOCAL AL 
MUNICIPIULUI SATU MARE
									

HOTĂRÂREA Nr. 203/28.08.2026
privind aprobarea localizării și specificului Piețelor aflate în administrarea
Serviciului Public Administrația Domeniului Public Satu Mare


                                         
         Consiliul Local al Municipiului Satu Mare, 
         Analizând proiectul de hotărâre înregistrat sub nr. 47.574 din 17.08.2026, referatul de
aprobare al Primarului Municipiului Satu Mare, înregistrat sub nr. 47.575 din 17.08.2026, în
calitate de inițiator, raportul de specialitate al Serviciului Public Administrația Domeniului
Public Satu Mare, înregistrat sub nr. 9000/17.08.2026, raportul de specialitate al Serviciului Administrare Căi Publice, Autorizări, înregistrat sub nr.47.577 din 17.08.2026și avizele comisiilor de specialitate ale Consiliului Local Satu Mare,
           Având în vedere:
· H.G. nr. 348/ 2004 privind exercitarea comerțului cu produse și servicii de piață în unele zone publice, cu modificările și completările ulterioare,
· prevederile art. 3 alin.(1) lit. e) al Ordonanței nr. 71 din 29 august 2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, 
Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,
În temeiul prevederilor art. 129 alin. (2) lit. c ) și lit. d), alin. (7) lit. s), al prevederilor art. 139 alin. (1) și ale art. 196 alin (1) lit. a) din O.U.G nr. 57/ 2019 privind Codul administrativ, cu modificările și completările ulterioare, 
Adoptă prezenta,  

H O T Ă R Â R E:
Art. 1. Se aprobă localizarea și specificul Piețelor aflate în administrarea Serviciului Public Administrația Domeniului Public Satu Mare, după cum urmează:
1. Piața nr.1 - Piața de alimente este situată în mun. Satu Mare pe str. Martirilor Deportați nr. 25;
2. Piața Someș - Piața de alimente este situată în mun. Satu Mare pe str. Prahovei nr. 18;
3. Piața Micro 17 - Piața de alimente este situată în mun. Satu Mare pe str. Jocului, colț cu str. Triumfului;
4. Piața nr. 2 - Piața de alimente este situată în mun. Satu Mare pe str. Paris nr. 35 ;
5. Piața agroalimentară, produse industriale și de vechituri - Piața Agroalimentară, Produse Industriale și Vechituri este situată în mun. Satu Mare pe str. Lăcrămioarei 1.
Art. 2. Cu ducerea la îndeplinire a prezentei hotărâri se încredințează Primarul Municipiului Satu Mare prin Serviciul Public Administrația Domeniului Public Satu Mare.
Art. 3. Prezenta hotărâre se comunică:
· Primarului Municipiului Satu Mare, 
· Instituției Prefectului-Județul Satu Mare, 
· Serviciului Public Administrația Domeniului Public Satu Mare, 
· Se publică în Monitorul Oficial Local al Municipiului Satu Mare și 
· Se aduce la cunoștință publică.



                Președinte de ședință,                            Contrasemnează
                   Bob Lóránd-Péter                               Secretar general,
                                                                             Mihaela Maria Racolța









Prezenta hotărâre a fost adoptată în ședință ordinară cu respectarea prevederilor art. 139 alin. (1) din O.U.G. nr. 57/2019 privind Codul administrativ, cu modificările și completările ulterioare;
	Total consilieri în funcţie
	23

	Nr. total al consilierilor prezenţi
	19

	Nr. total al consilierilor absenţi
	4

	Voturi pentru
	19

	Voturi împotrivă
	0

	Abţineri
	0

